作者:楊顯之
標題:臨江驛瀟湘秋夜雨・油葫蘆
內容:則見他抄定攀蟾折桂手。(崔甸士雲)妹子，恕生面少拜識。(正旦唱)待趨前還褪後，我則索慌忙施禮半含羞。(崔甸士雲)妹子，小生有緣得此一見。(正旦唱)則見他身兒俊俏龐兒秀。(崔甸士雲)妹子，小生此後又不知何時重會哩。(正旦唱)則見他性兒溫潤情兒厚。且休誇潘安貌欠十分，子建才非八斗。單只是白涼衫穩綴著鴛鴦扣，上下無半點兒不風流。